અમદાવાદમાં ભલે વરસાદ નથી થયો પણ તેની બાજુમાં આવેલ વિજયનગર પંથકમાં અત્યાર સુધીમાં 58 ટકા એટલે કે 20 ઇંચ જેટલો વરસાદ થઇ ચુક્યો છે. વિજયનગર અને તેના ઉપરવાસમાં થયેલા વરસાદના કારણે પોળો સ્થિત હરણાવ ડેમ અને નદીમાં નવા પાણી આવ્યા છે. સારા વરસાદને લઇ પોળોનું જંગલ સોળે કળાએ ખીલી ઉઠ્યું છે. વહેતી નદી, ઝરણાં અને ખીલી ઉઠેલી વનરાજીને લઇ તમને અહીં સ્કોટલેન્ડ કે કુર્ગમાં ફરતા હશો તેવી પ્રતીતી થશે. આમ પણ વીકેન્ડમાં અહીં પ્રવાસીઓની સંખ્યામાં પણ વધારો થાય છે.